
Vă înaintăm, alăturat, Raportul comun suplimentar asupra propunerii legislative privind organizarea şi exercitarea profesiei de medic veterinar retrimis spre dezbatere,  în fond, Comisiei pentru sănătate şi familie şi Comisiei pentru agricultură, silvicultură, industrie alimentară şi servicii specifice cu adresa nr. Plx 722/2015 din 27 iunie 2016,  în vederea unei noi examinări şi depunerii unui nou raport.
 În raport de obiectul şi conţinutul său, propunerea legislativă face parte din categoria legilor organice.

     PREŞEDINTE,                                                PREŞEDINTE,

Conf.Dr.Florin BUICU                                      Ioan MUNTEANU

RAPORT   COMUN  SUPLIMENTAR
asupra propunerii legislative privind organizarea şi exercitarea profesiei de medic veterinar
(Plx. 722/2015)

În conformitate cu prevederile art.95 din Regulamentul Camerei Deputaţilor, republicat, Comisia pentru sănătate şi familie şi Comisia pentru agricultură, silvicultură, industrie alimentară şi servicii specifice au fost sesizate spre dezbatere în fond cu propunerea legislativă privind organizarea şi exercitarea profesiei de medic veterinar, transmisă cu adresa nr. Plx.722/2015 din 26 octombrie 2015 şi înregistrată cu nr.4c-8/376 din 28 octombrie 2015, respective nr.4c-4/515 din 27 octombrie 2015.

În şedinţa din 9 martie 2016  s-a decis retrimiterea propunerii legislative  la cele două comisii în vederea întocmirii unui raport suplimentar comun.
Senatul, în calitate de primă Camera sesizată, a respins propunerea legislativă  în şedinţa din 19 octombrie 2015 .

Potrivit prevederilor art. 76 alin. 1 din Constituţia României,republicată şi ale art.92 alin. (9) pct. 2 din Regulamentul Camerei Deputaţilor, republicat,  Camera Deputaţilor este Cameră decizională.

La întocmirea prezentului raport comun suplimentar , Comisiile au avut în vedere:

- avizul  favorabil al Consiliului Legislativ (nr. 426 din 29. 04.2015) cu observaţii şi propuneri.

- avizul  favorabil  al Comisiei pentru învăţământ, ştiinţă, tineret şi sport (nr. 4c-9/245 din 4 noiembrie 2015).

- avizul  favorabil  al Comisiei juridice, de disciplină şi imunităţi      (nr. Plx. 722 din 9 noiembrie 2015).

- avizul negativ al Comisiei pentru muncă şi protecţie socială         (nr. 4c-7/798 din 23 noiembrie 2015).
- punctul de vedere favorabil al Guvernului (nr. 6943/23.06.2016).
 Propunerea legislativă  are ca obiect de reglementare organizarea şi exercitarea profesiei de medic veterinar, precum şi organizarea şi funcţionarea Colegiului Medicilor Veterinari din România, ca organism profesional, apolitic, fără scop lucrativ, cu personalitate juridică.
În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru sănătate şi familie au examinat propunerea legislativă sus-menţionată în şedinţe separate.

Membrii  Comisiei pentru agricultură, silvicultură, industrie alimentară şi servicii specifice au examinat iniţiativa legislativă în şedinţa din 14 martie 2017. La lucrări şi-au înregistrat prezenţa 23 deputaţi, din totalul de 24 membri ai comisiei.
Membrii comisiei au hotărât, cu unanimitate de voturi, respingerea iniţiativei legislative.

 La dezbaterea proiectului de lege au participat ca invitaţi, în conformitate cu prevederile art. 55 din Regulamentul Camerei Deputaţilor, republicat, domnul Dorin Octavian Corcheş, secretar de stat în Ministerul Agriculturii şi Dezvoltării Rurale şi  domnul Lazslo Nagy Csutak vicepreşedinte Autoritatea Naţională Sanitară Veterinară şi pentru Siguranţa Alimentelor.
Membrii  Comisiei pentru sănătate şi familie au examinat iniţiativa legislativă în şedinţa din 28 martie 2017. La lucrări şi-au înregistrat prezenţa 18 deputaţi, din totalul de 19 membri ai comisiei.
Membrii comisiei au hotărât, cu unanimitate de voturi, respingerea iniţiativei legislative.

 La dezbaterea proiectului de lege a participat ca invitat, în conformitate cu prevederile art. 55 din Regulamentul Camerei Deputaţilor, republicat,  domnul Traian Constantin Petcu, vicepreşedinte Autoritatea Naţională Sanitară Veterinară şi pentru Siguranţa Alimentelor.
În urma finalizării dezbaterilor, membrii  celor două comisii au hotărât, cu unanimitate de voturi , să propună plenului Camerei Deputaţilor respingerea propunerii legislative privind organizarea şi exercitarea profesiei de medic veterinar, întrucât cadrul legislativ actual, respectiv Legea           nr. 160/1998 pentru organizarea şi exercitarea profesiunii de medic veterinar, este acoperitor şi suficient.
În raport de obiectul şi conţinutul reglementării, propunerea legislativă face parte din categoria legilor organice.
                     PREŞEDINTE,                                       PREŞEDINTE,   
             Conf.Dr.Florin BUICU                               Ioan MUNTEANU

                    SECRETAR,                                              SECRETAR,
         Levente VASS                                          Dan  CIOCAN
Şef birou, Gheorghe Marinescu

Consilier parlamentar,  Cristina Bologan                                                 Consilier parlamentar, dr. Gabriela  Ciurea

